ชีวิตคือการลงทุน
&#8220;ภาสิต ลี้สกุล&#8221; หรือ &#8220;เต้&#8221; วัย 31 ปี กรรมการ บริษัท ทีอาร์ซี คอนสตรัคชั่น (TRC) ลูกชายคนโตได้เข้ามาช่วยคุณพ่อ &#8220;สมัย ลี้สกุล&#8221; ทำงานมา 4 ปี &#8220;ภาสิต&#8221; เริ่มลงทุนครั้งแรกตอนไปเรียนด้านการเงินที่สหรัฐ หลังจากได้ทดลองเล่นกับเครื่องจำลองในวิชาเรียนแล้วทำตามสูตรที่เรียนมาแล้วขาดทุน ก็เกิดอยากลองของไปซื้อหุ้นจริง บวกกับเห็นเพื่อนที่เรียนด้วยกันลงทุนแล้วมีกำไร จึงตัดสินใจเอาเงินเก็บไปลงทุนซื้อหุ้น &#8220;แอปเปิล&#8221; ของ &#8220;สตีฟ จ็อบส์&#8221; ในปี 2551 ที่สหรัฐเกิดวิกฤตเศรษฐกิจที่ราคา 80 เหรียญสหรัฐต่อหุ้น ระหว่างนั้นก็ขายทำกำไรมาเรื่อยๆ จนตัดสินใจมาขายหมดพอร์ตที่ราคา 200 เหรียญสหรัฐ ได้กำไร 190%
10 พ.ค. 2556

“ภาสิต ลี้สกุล” หรือ “เต้” วัย 31 ปี กรรมการ บริษัท ทีอาร์ซี คอนสตรัคชั่น (TRC) ลูกชายคนโตได้เข้ามาช่วยคุณพ่อ “สมัย ลี้สกุล” ทำงานมา 4 ปี “ภาสิต” เริ่มลงทุนครั้งแรกตอนไปเรียนด้านการเงินที่สหรัฐ หลังจากได้ทดลองเล่นกับเครื่องจำลองในวิชาเรียนแล้วทำตามสูตรที่เรียนมาแล้วขาดทุน ก็เกิดอยากลองของไปซื้อหุ้นจริง บวกกับเห็นเพื่อนที่เรียนด้วยกันลงทุนแล้วมีกำไร จึงตัดสินใจเอาเงินเก็บไปลงทุนซื้อหุ้น “แอปเปิล” ของ “สตีฟ จ็อบส์” ในปี 2551 ที่สหรัฐเกิดวิกฤตเศรษฐกิจที่ราคา 80 เหรียญสหรัฐต่อหุ้น ระหว่างนั้นก็ขายทำกำไรมาเรื่อยๆ จนตัดสินใจมาขายหมดพอร์ตที่ราคา 200 เหรียญสหรัฐ ได้กำไร 190% 
พอร์ตระยะแรกเป็นการเก็งกำไรรายวันตามคำบอกเพื่อนกระแสข่าว เล่นตัวเล็กๆ ราคา 1 เหรียญสหรัฐหรือต่ำกว่า โดยไม่มีตัวเลขหรือข้อมูลอะไรมาประกอบการพิจารณาตัดสินใจซื้อเลยสิ่งที่ได้รับคือ บาดเจ็บ แต่เป็นเพราะได้ขายตัดขาดทุนไปโดยคิดเป็นเงินไทยประมาณ 3 หมื่นบาท 
ครั้งนั้นถือเป็นบทเรียนราคาแพงมาก และตั้งใจว่าหากมีการลงทุนครั้งต่อไปจะเลือกหุ้นที่มีปัจจัยพื้นฐานและคิดถึงการลงทุนระยะยาว เมื่อกลับเมืองไทยก็เปิดพอร์ตหุ้นโดยเลือกแต่หุ้นพื้นฐานขนาดใหญ่ที่มีการจ่ายอัตราเงินปันผลสูง ประกอบกับเมื่อมีภาระหน้าที่ทำงานประจำก็ไม่ควรลงทุนที่ทำให้เสียเวลาการทำงาน แต่สามารถลงทุนโดยให้เงินทำงานได้ โดยจะมีการสำรวจพอร์ตใหญ่ให้กับตัวเองในทุกไตรมาส
ปัจจุบันในพอร์ตมีหุ้นกลุ่มในเครือบริษัท ปตท. (PTT) บริษัท ปูนซิเมนต์ไทย (SCC) บริษัท ปูนซีเมนต์นครหลวง (SCCC) บริษัท ผลิตไฟฟ้าราชบุรีโฮลดิ้ง (RATCH) 
ปัจจุบันพอร์ตการลงทุนของเขามูลค่า 10 ล้านบาท เป็นการซื้อตราสารหนี้ทั้งของไทยต่างประเทศรวมกับหุ้นที่เน้นปันผลประมาณ 60% อีก 40% ที่เหลือก็จะคละเคล้าไประหว่างหุ้นที่อยู่ในกระแสข่าวอยู่บ้าง ลงทุนค่าเงิน และเก็บเงินสดไว้สำหรับฉุกเฉิน โดยตั้งเป้าให้ได้อัตราผลตอบแทนประมาณ 7-10% ต่อปี 
“ภาสิต” ให้มุมมองสำหรับนักลงทุนหน้าใหม่ว่า จริงๆ จะอายุเท่าไรก็สามารถเริ่มเรียนรู้และมีประสบการณ์จากการลงทุนได้ มีน้อยก็เริ่มลงทุนน้อย เพราะสิ่งที่ได้คือ “ประสบการณ์” ไม่มีใครได้ผลตอบแทนที่ดีสุดตั้งแต่แรกเริ่ม เนื่องจากยังไม่มีประสบการณ์ ไม่รู้จังหวะ ไม่รู้เป้าหมาย ยังไม่รู้สไตล์การลงทุนที่ใช่ของตัวเอง